**Rámcová dohoda na poskytnutie služby**

(ďalej aj ako „zmluva“)

**Čl. 1**

**ZMLUVNÉ STRANY**

1. **Objednávateľ:**

Obchodné meno: Mesto Trnava

Sídlo: Hlavná 1, 91771 Trnava, Slovenská republika

IČO: 00313114

DIČ: 2021175728

bankové spojenie: VÚB Trnava

Číslo účtu: SK5902000000000026925212

zastúpený: JUDr. Peter Bročka, LL.M, primátor mesta

osoby oprávnenie na rokovanie

vo veciach Zmluvy:

Telefón:

Email:

(ďalej len ako „Objednávateľ“)

1. **Dodávateľ:**

Obchodné meno:

Sídlo:

IČO:

DIČ:

IČ DPH:

bankové spojenie:

Číslo účtu:

zastúpený:

osoby oprávnenie na rokovanie

vo veciach Zmluvy:

Telefón:

Email:

(ďalej len ako „Dodávateľ“)

(spolu Objednávateľ s Dodávateľom aj ako „zmluvné strany“)

**Čl. 2.**

**PREDMET ZMLUVY**

2.1 Názov zákazky: „**Údržba ostatnej zelene v OZ č.4 Prednádražie**“

2.2 Predmetom zmluvy je poskytnutie služby: odborná starostlivosť a údržba verejnej zelene v obvode zelene (ďalej aj ako „plnenie“), a to na základe vystavenia jednotlivých písomných objednávok objednávateľa doručovaných podľa čl. 10 zmluvy v elektronickej forme prostredníctvom elektronickej pošty. Plnenie bude pozostávať v poskytovaní služieb v rámci bežnej údržby a havarijnej údržby zelene v nasledovnom rozsahu služieb:

1. ošetrovanie stromov a krov
2. ošetrovanie trávnikov
3. ošetrovanie kvetinových záhonov
4. udržiavanie čistoty plôch zelene
5. výsadba jednotlivých prvkov zelene
6. ostatné práce súvisiace so starostlivosťou o zeleň
7. výkon priebežnej kontroly v udržiavanom obvode zelene.

2.3 Rozsah plnenia je záväzne určený v Prílohe č. 1 zmluvy – Technická špecifikácia služieb.

2.4 Dodávateľ sa zaväzuje dodať a poskytnúť pre Objednávateľa plnenie podľa podmienok dohodnutých v tejto zmluve, riadne, včas a v súlade s požiadavkami Objednávateľa. Dodávateľ je pritom povinný dodať a poskytnúť plnenie v požadovanej kvalite, s odbornou starostlivosťou a postupom v súlade so špecifickými podmienkami ustanovenými všeobecne záväznými právnymi predpismi alebo inými všeobecne platnými normami vzťahujúcimi sa na plnenie tejto zmluvy.

2.5 Dodávateľ potvrdzuje, že sa v plnom rozsahu oboznámil s rozsahom a povahou plnenia, že sú mu známe technické a kvalitatívne podmienky k realizácii plnenia, a že disponuje takými kapacitami a odbornými znalosťami, ktoré sú k dodaniu kompletného plnenia potrebné.

2.6 Objednávateľ sa zaväzuje plnenie dodané a poskytnuté od Dodávateľa v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.

**Čl. 3**

**ČAS PLNENIA**

3.1. Dodávateľ sa zaväzuje dodávať objednané služby od účinnosti zmluvy po dobu jej platnosti v rozsahu podľa vystavených objednávok objednávateľa.

3.2. Dodávateľ sa zaväzuje dodávať objednanú službu v termínoch dohodnutých s Objednávateľom. Ak nie je dohodnuté inak, dodávateľ sa zaväzuje začať vykonávať práce najneskôr do piatich dní od doručenia objednávky objednávateľa.

3.3 Dodržanie termínov plnenia je podmienené riadnym a včasným spolupôsobením zmluvných strán. V prípade, že z dôvodu neposkytnutia oprávneného spolupôsobenia Objednávateľa došlo k prerušeniu vykonávania plnenia, lehota na dodanie/poskytnutie plnenia sa predlžuje o dobu prerušenia vykonávania plnenia do poskytnutia oprávneného spolupôsobenia zo strany Objednávateľa.

**Čl. 4**

**CENA PLNENIA**

4.1 Cena plnenia je výsledkom verejného obstarávania a je stanovená podľa zákona č. 18/1996 Z.z. o cenách v znení neskorších predpisov nasledovne:

|  |  |  |  |  |  |  |
| --- | --- | --- | --- | --- | --- | --- |
| |  | | --- | | **Číslo**  **položky** | | **Popis činnosti** | **merná jednotka** | **jednotková cena bez DPH v eur** | **DPH v eur** | **jednotková cena s DPH v eur** |
| **18480** | **Rez a tvarovanie živých plotov alebo stien so zložením odpadu na hromady, naložení na dopravný prostriedok, odvozom do 20 km a so zložením,** |  |  |  |  |
| 1848031 | Rez živého plota | m2 | 0,00 | 0,00 | 0,00 |
|  | Rez živého plota na stojiskách | m2 | 0,00 | 0,00 | 0,00 |
| |  | | --- | | **18480...** | | **Rez stromov, kríkov alebo ruží s premiestnením odstránených vetiev na vzdialenosť do 20m, uložením na hromady, naložením na dopravný prostriedok, odvozom do 20km a so zložením** |  |  |  |  |
|  | **rez ruží** |  |  |  |  |
| 184806185, 184806186, 184806187, 184806188 | veľkokvetých, mnohokvetých, ťahavých, stromčekových | m2 | 0,00 | 0,00 | 0,00 |
| **18580...** | **Odburinenie výsadieb s nakyprením, s prípadným naložením odpadu na dopravný prostriedok, odvozom do 20km a so zložením, v rovine alebo na svahu do 1:5** |  |  |  |  |
| 185 804 512 | záhonov ruží | m2 | 0,00 | 0,00 | 0,00 |
| 185 804 511 | záhonov kvetín | m2 | 0,00 | 0,00 | 0,00 |
| 185 804 513 | drevín solitérnych | m2 | 0,00 | 0,00 | 0,00 |
| 185 804 514 | kríkových skupín | m2 | 0,00 | 0,00 | 0,00 |
|  | **Hodinová zúčtovacia sadzba** |  |  |  |  |
|  | Chemické ošetrenie rastlín | hod | 0,00 | 0,00 | 0,00 |
|  | Hodinová zúčtovacia sadzba (dosadba, rez trvaliek, hnojenie, drobné úpravy) | hod | 0,00 | 0,00 | 0,00 |
|  | HZS – nebezpečný odpad | hod | 0,00 | 0,00 | 0,00 |
|  | **Zálievka drevín** |  |  |  |  |
| 185851111 | Dovoz vody pre zálievku | m3 | 0,00 | 0,00 | 0,00 |
| 185804311 | Zálievka do 20 m2 | m3 | 0,00 | 0,00 | 0,00 |
|  | **Rez drevín** |  |  |  |  |
| 1848061 | Rez drevín bez plošiny | hod | 0,00 | 0,00 | 0,00 |
|  | Rez drevín s plošinu | hod | 0,00 | 0,00 | 0,00 |
| 1848061... | Rez drevín na hlavu | ks | 0,00 | 0,00 | 0,00 |
| **112101111** | **Výrub drevín** |  |  |  |  |
|  | Výrub drevín od 100 do 150 mm | Ks | 0,00 | 0,00 | 0,00 |
|  | Výrub drevín od 200 do 300 mm | Ks | 0,00 | 0,00 | 0,00 |
|  | Výrub drevín od 300 do 400 mm | Ks | 0,00 | 0,00 | 0,00 |
|  | Výrub drevín od 400 do 500 mm | Ks | 0,00 | 0,00 | 0,00 |
|  | Výrub drevín od 500 do 600 mm | Ks | 0,00 | 0,00 | 0,00 |
|  | Výrub drevín od 600 do 700 mm | Ks | 0,00 | 0,00 | 0,00 |
|  | Výrub drevín od 700 do 800 mm | ks | 0,00 | 0,00 | 0,00 |
|  | Výrub drevín od 800 do 900 mm | 1 ks | 0,00 | 0,00 | 0,00 |
|  | Výrub drevín od 900 do 1 000 mm | 1 ks | 0,00 | 0,00 | 0,00 |
|  | **Ostatné špecifické služby** |  |  |  |  |
|  | odvoz odpadu - traktor | 1 hod | 0,00 | 0,00 | 0,00 |
|  | odvoz odpadu | 1 km | 0,00 | 0,00 | 0,00 |

4.2 Pre vylúčenie pochybností platí, že Dodávateľ je povinný zabezpečiť všetky tovary, služby a práce, ktoré sú nevyhnutné a potrebné k riadnemu plneniu tejto zmluvy, aj keď nie sú vyslovene uvedené v tejto zmluve, pričom náklady na tieto tovary, služby a práce sú zahrnuté do ceny plnenia podľa tejto zmluvy.

4.3 Dodávateľ sa nemôže dovolávať a uplatňovať nároky na zvýšenie ceny plnenia v prípade vlastných chýb alebo nedostatkov riadenia a koordinácie činností pri príprave a realizácii plnenia.

4.4 Práce a služby, ktoré Dodávateľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

**Čl. 5**

**PLATOBNÉ PODMIENKY**

* 1. Dodávateľ je oprávnený vystaviť Objednávateľovi faktúru 1x mesačne, vždy do 5-teho dňa nasledujúceho mesiaca. K faktúre bude priložený súpis skutočne vykonaných služieb Dodávateľom potvrdený Objednávateľom vo forme originálu záznamu z pracovného denníka.
  2. Faktúra musí obsahovať informácie podľa § 3a ods. 1 zákona č. 513/1991 Zb. Obchodný zákonník v znení neskorších predpisov a náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov.
  3. Zmluvné strany sa dohodli, že Dodávateľ nevystavuje preddavkové zálohové faktúry.
  4. Písomná faktúra sa doručuje v dvoch vyhotoveniach na adresu Objednávateľa uvedenú v záhlaví tejto zmluvy.
  5. Lehota splatnosti faktúry je 15 dní od jej doručenia Objednávateľovi.

**Čl. 6**

**PODMIENKY PLNENIA**

6.1. Dodávateľ bude povinný pri vykonávaní služieb dodržiavať platné VZN o verejnej zeleni a príslušné technické normy. Plnenie musí byť dodané/poskytnuté v požadovanej kvalite a nesmie mať žiadne vady a nedostatky brániace jeho prebratiu alebo užívaniu. Kvalita vykonaných služieb sa posudzuje podľa príslušných technických noriem, dohodnutých technologických postupov a podľa kvalitatívnych ukazovateľov upresnených v Technickej špecifikácii služieb podľa Prílohy č. 1 tejto zmluvy.

6.2 Dodávateľ sa zaväzuje pracovné operácie plnenia uskutočňovať v termínoch zodpovedajúcich agrotechnickým termínom, rezov drevín, chemickej ochrany a ošetrenia drevín a podľa aktuálnych klimatických podmienok tak, aby boli zabezpečené všetky podmienky odborného plnenia predmetu zmluvy. V prípade nepriaznivého počasia bude môcť niektoré pracovné operácie časovo posunúť a to vždy tak, aby sa časový posun neprejavil negatívne na kvalite ošetrovanej zelene.

* 1. Dodávateľ sa zaväzuje, že pri plnení zmluvy nepoužije žiadny materiál/tovar/prípravok, o ktorom je v dobe jeho použitia známe, že je škodlivý, je po záručnej dobe alebo je nevhodný na použitie. Pokiaľ Dodávateľ túto povinnosť poruší, preberá na seba všetku zodpovednosť za škody a dôsledky s tým spojené alebo vyvolané.
  2. Dodávateľ bude pracovné operácie plnenia zabezpečovať vlastnými odbornými a technickými prostriedkami s tým, že k riadnemu a včasnému plneniu zabezpečí potrebné množstvo kvalifikovaných a technicky spôsobilých pracovníkov. Pri vykonaní služby bude Dodávateľ postupovať samostatne, bez nutnosti podrobného usmerňovania zo strany Objednávateľa, okrem tých usmernení a pokynov, ktoré si Objednávateľ vopred vyhradí.
  3. Dodávateľ je pri plnení zmluvy povinný kontrolovať zdravotný stav verejnej zelene (drevín). V prípade zistenia takých stavov drevín, ktoré bezprostredne ohrozujú bezpečnosť pohybu osôb alebo účastníkov cestnej premávky (napr. pádom suchého alebo inak poškodeného konára, resp. pádom poškodeného stromu), bude Dodávateľ povinný bezodkladne nahlásiť túto skutočnosť Objednávateľovi, ktorý určí ďalší postup. Po určení rozsahu prác Objednávateľom bude Dodávateľ následne povinný bezodkladne uskutočniť plnenie za účelom odstránenia zdroju ohrozenia. Dodávateľ bude povinný pred, počas a aj po vykonaní zásahov robiť fotodokumentáciu, ktorú po ukončení zásahov poskytne Objednávateľovi.
  4. Dodávateľ bude povinný hlásiť denne na dispečing prác e-mailom Objednávateľovi, v ktorom uvedie druh pracovnej operácie plnenia a miesto plnenia, kde je pracovná operácia vykonávaná a počet pracovníkov, ktorí túto pracovnú operáciu vykonávajú, vrátane použitého technologického vybavenia (napr. kosačky, mulčovací stroj a pod.).
  5. V rámci zabezpečovania čistoty na zeleni v hraničných uliciach, ktoré sú spoločné pre rôzne obvody zelene, bude Dodávateľ povinný koordinovať práce s dodávateľom služieb spojených s údržbou zelene v susednom obvode zelene.
  6. Dodávateľ zabezpečí sám a na vlastné náklady zneškodňovanie odpadov, ktoré sú výsledkom jeho činnosti pri plnení tejto zmluvy. Odpad z čistenia plôch zelene (papier, fólia a pod.) bude dodávateľ oprávnený ukladať do kontajnerov na domový (komunálny) odpad.
  7. Dodávateľ v plnom rozsahu zodpovedá za bezpečnosť a ochranu zdravia všetkých osôb vo vzťahu k Dodávateľovi pri plnení tejto zmluvy a pri dodaní/poskytnutí plnenia vo verejnom priestranstve vykoná také bezpečnostné opatrenia, aby nedošlo k ohrozeniu osôb v bezprostrednom okolí plnenia. Dodávateľ je povinný zabezpečiť si na vlastné náklady osobné ochranné pomôcky na ochranu zdravia pracovníkov Dodávateľa alebo osôb vo vzťahu k Dodávateľovi. Pri zistení nedostatkov a prípadné sankčné postihy zo strany orgánov štátnej alebo verejnej správy za nesplnenie alebo nedodržanie uvedených povinností zodpovedá Dodávateľ.
  8. Dodávateľ je povinný po celú dobu trvania zmluvy viesť pracovný denník. Preukázateľne a čitateľne sa v ňom uvedú záznamy o mieste, čase a rozsahu plnenia (pracovných operácií) v rámci služieb bežnej a havarijnej údržby, ktoré vykonáva pre Objednávateľa. Dodávateľ je ďalej povinný do pracovného denníka uvádzať všetky skutočnosti majúce vplyv na plnenie zmluvy.
  9. Zápisy do pracovného denníka čitateľne zapisuje Dodávateľ alebo ním poverený pracovník. Okrem toho môže do pracovného denníka uvádzať zápisy iba poverený zamestnanec Objednávateľa. Dodávateľ je povinný rešpektovať pokyny uvedené Objednávateľom v pracovnom denníku čo do rozsahu, kvality aj časového vymedzenia uskutočnenia plnenia, ktoré nie sú v rozpore s touto zmluvou. Objednávateľ zápisom súhlasu v pracovnom denníku preberá uskutočnené plnenie od Dodávateľa.
  10. Objednávateľ má právo priamo v teréne vykonávať priebežnú kontrolu plnenia a kontrolovať jednotlivé postupy a kvalitu prevedenia plnenia. Kontrolu vykonaných služieb môže vykonávať nielen zamestnanec Objednávateľa, ale aj Objednávateľom poverená osoba, ktorej je Dodávateľ povinný po predložení poverenia Objednávateľa poskytnúť maximálnu súčinnosť. Objednávateľ má právo si vyhradiť, že sa konkrétna pracovná operácia plnenia vykoná podľa jeho osobitných pokynov.
  11. Dodávateľ je pri plnení podľa tejto zmluvy ďalej povinný:
* pri plnení na plochách zelene vo zverenom obvode zelene sledovať šachty inžinierskych sietí. V prípade, že na nich chýbajú poklopy, je povinný zistenú skutočnosť bezodkladne oznámiť na kontaktnej osobe Objednávateľa
* zabezpečiť denne odvoz a likvidáciu biologický odpad vyprodukovaný z jednotlivých pracovných operácií plnenia
* zabezpečiť odvoz odpadu (biologického, komunálneho, nadrozmerného a stavebného, pochádzajúceho z plnenia zmluvy) na skládku TKO (tuhý komunálny odpad) na Zavarskej ceste, pokiaľ kontaktná osoba Objednávateľa neurčí inak
* pri manipulácii a prevoze odpadu prikrývať korbu motorového vozidla plachtou na zabránenie úletu odpadu pri jeho preprave
* drevnú hmotu z výrubov vrátane kmeňov ukladať na skládku TKO na Zvarskej ceste a preukázať ukladanie drevnej hmoty z výrubov potvrdením o jej uložení
* zabezpečovať evidenciu výrubov vrátane súvisiacej fotodokumentácie z výrubov
* vyčistiť chodníky, krajnice ciest a iné spevnené plochy znečistené pri plnení tejto zmluvy
* nepoužívať spevnené plochy na ukladanie biologického odpadu pri realizácii jednotlivých pracovných operácií plnenia
* viesť evidenciu odpadu v pracovnom denníku, v rozsahu každodenného počtu odvozov k jednotlivým pracovným operáciám plnenia
* preukázať k fakturácii aj kópiu faktúry za zneškodnenie odpadu
* zúčastňovať sa na požiadanie zasadnutí príslušného výboru mestskej časti
* zúčastňovať sa na základe pozvánky rokovaní, preberacích konaní a kolaudácií, týkajúcich sa verejnej zelene v spravovanom obvode zelene.

**Čl. 7**

**ODOVZDANIE A PREVZATIE PLNENIA**

7.1 Povinnosť dodať plnenie podľa tejto zmluvy splní Dodávateľ odovzdaním plnenia Objednávateľovi na základe zápisov v pracovnom denníku. Po vykonaní služieb za príslušný kalendárny mesiac predloží Dodávateľ Objednávateľovi na odsúhlasenie pracovný denník. Objednávateľ podpisom pracovného denníka potvrdí jeho správnosť. Zápis v pracovnom denníku je podkladom pre oprávnenosť fakturácie plnenia podľa čl. 5 zmluvy.

7.2 Objednávateľ si vyhradzuje právo neprevziať plnenie, ktoré vykazuje vady a nedorobky alebo ktoré nebude v požadovanej kvalite podľa technickej špecifikácie predmetu zákazky, resp. ktorého súčasť nebude posúdená zástupcom Objednávateľa vyhodnotená ako ekvivalentná. V prípade neprevzatia takéhoto plnenia Objednávateľ vyzve zápisom do pracovného denníka k odstráneniu nedostatkov s uvedením technicky primeraného termínu ich odstránenia. Rozhodnutie zástupcu Objednávateľa o nedostatočnej kvalite, resp. o neekvivalentnosti musí byť v pracovnom denníku písomne odôvodnené.

7.3 Pre zápisy v pracovnom denníku sa primerane postupuje podľa dojednaní v čl. 6 zmluvy.

**Čl. 8**

**SANKCIE**

8.1 Objednávateľ si vyhradzuje v prípade zistenia nekvalitne vykonaných a dodaných služieb zo strany Dodávateľa právo uplatniť voči Dodávateľovi zmluvnú pokutu za preukázané porušenie do výšky 15% z fakturovanej čiastky za príslušný kalendárny mesiac.

8.2 Objednávateľ má právo na zmluvnú pokutu vo výške 500 EUR za každú neoprávnenú fakturáciu, t.j. fakturáciu za nevykonané služby (plnenie).

8.3 Zmluvná pokuta bude uhradená na základe vystavenej faktúry Objednávateľa so splatnosťou 15 dní od jej doručenia Dodávateľovi.

8.4 Ak je Objednávateľ v omeškaní s úhradou faktúry vystavenej Dodávateľom, má Dodávateľ právo uplatniť si úrok z omeškania vo výške 0,05 % z fakturovanej ceny plnenia za každý deň omeškania.

8.5 Úrok z omeškania bude uhradený na základe vystavenej faktúry Dodávateľa so splatnosťou 15 dní od jej doručenia Objednávateľovi.

**Čl. 9**

**ZODPOVEDNOSŤ ZA ŠKODU**

9.1 Dodávateľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

9.2 V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. 10**

**KONTAKTNÉ ÚDAJE**

* 1. Kontaktné údaje o zodpovednej osobe za Objednávateľa:

meno a priezvisko:

tel.:

mobil:

e-mail:

* 1. Kontaktné údaje o zodpovednej osobe za Dodávateľa:

meno a priezvisko:

tel.:

mobil:

e-mail:

* 1. V prípade akejkoľvek zmeny údajov uvedených v tomto článku zmluvy sa príslušná zmluvná strana zaväzuje bezodkladne informovať písomne druhú zmluvnú stranu, pričom zmena je pre strany účinná dňom doručenia písomného oznámenia o zmene takéhoto kontaktného údaju.

**Čl. 11**

**PLATNOSŤ ZMLUVY A UKONČENIE ZMLUVY**

* 1. Táto zmluva sa uzatvára s platnosťou na dobu určitú do 31.12.2021 alebo do vyčerpania finančné limitu podľa bodu 4.1 tejto zmluvy, podľa toho, ktorá z uvedených skutočností nastane skôr.
  2. Túto zmluvu možno ukončiť pred uplynutím doby platnosti zmluvy:

1. písomnou dohodou oboch zmluvných strán,
2. písomnou výpoveďou Objednávateľa, z dôvodu porušenia zmluvy druhou stranou s výpovednou dobou 1 mesiac. Výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď. Pred podaním výpovede je zmluvná strana povinná upozorniť porušujúcu zmluvnú stranu písomne na porušenie povinnosti a poskytnúť jej technicky primeranú lehotu na nápravu, ktorá nebude kratšia ako 3 pracovné dni. Výpoveď je možné udeliť iba po upozornení porušujúcej zmluvnej strany a po márnom uplynutí poskytnutej lehoty na nápravu
3. písomnou výpoveďou Dodávateľa z dôvodu neuhradenia ceny za dodané Služby podľa riadne vystavenej a doručenej Faktúry podľa tejto zmluvy, s výpovednou dobou 1 mesiac. Výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď. Pred podaním výpovede je zmluvná strana povinná upozorniť porušujúcu zmluvnú stranu písomne na porušenie povinnosti a poskytnúť jej primeranú lehotu na nápravu, ktorá nebude kratšia ako 3 pracovné dni. Výpoveď je možné udeliť iba po upozornení porušujúcej zmluvnej strany a po márnom uplynutí poskytnutej lehoty na nápravu
   1. Pri ukončení zmluvného vzťahu si zmluvné strany vzájomne vysporiadajú svoje záväzky ku dňu ukončenia zmluvy.

**Čl. 12**

**ZÁVEREČNÉ USTANOVENIA**

12.1 Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka.

12.2 Zmeny zmluvy možno uskutočniť len písomne po predchádzajúcej dohode obidvoch zmluvných strán formou písomného dodatku k tejto zmluve, inak je zmena či doplnenie neplatné.

12.3 Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

12.4 Zmluva je vyhotovená v štyroch rovnopisoch, z toho 3 vyhotovenia dostane Objednávateľ a 1 vyhotovenie dostane Dodávateľ.

* 1. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.
  2. Neoddeliteľnou súčasťou tejto Zmluvy sú:

Príloha č. 1 – Technická špecifikácia služieb (opis predmetu zákazky)

Príloha č. 2 – Ponuka Dodávateľa (návrh na plnenie kritérií/krycí list uchádzača)

* 1. Zmluva bola zverejnená dňa .....................

V Trnave, dňa ........................ V ...................., dňa...................

........................................................ ........................................................

Objednávateľ Dodávateľ

JUDr. Peter Bročka, LL.M

primátor mesta